เลือดมังกร

เลือดมังกร เป็นละครโทรทัศน์ของทางสถานีวิทยุโทรทัศน์ไทยทีวีสีช่อง 3 (ออริจินัล) และทีวีดิจิตอล ช่อง 3 เอชดี ช่อง 33 โดยดัดแปลงมาจากนวนิยายชื่อเดียวกัน มาเฟียเลือดมังกร มีทั้งหมด 5 เรื่อง ได้แก่ เสือ สิงห์ กระทิง แรด หงส์ เป็นบทประพันธ์โดย รพัด, ลิซ, ผักบุ้ง, ลิลลี่สีขาว, shanya (เรนนี่)

กล่าวถึงตัวละครหลักทั้ง 5 คนที่เป็นหัวหน้าแก๊งมาเฟียคุมอำนาจอยู่ในเยาวราช โดยเล่าเรื่องถึงตัวละครหลักทั้ง 5 ที่ต้องฝ่าฝันอุปสรรคในการเป็นหัวหน้าแก๊งมาเฟีย และอุปสรรคของความรัก

นวนิยายดังกล่าวได้รับดัดแปลงเป็นละครโทรทัศน์ ควบคุมการผลิตโดย บริษัท แอคอาร์ต เจเนเรชั่น จำกัด ของ พงษ์พัฒน์ วชิรบรรจง, ธัญญา วชิรบรรจง กำกับการแสดงโดย พงษ์พัฒน์ วชิรบรรจง และ บัณฑิต ทองดี เริ่มออกอากาศวันที่ 10 มีนาคม พ.ศ. 2558

เสือ

เรื่องย่อ 
เรื่องราวความรักของ ภรพ หรือ เสือ และ วันวิสา ท่ามกลางความขัดแย้งและการหักหลังในวงการค้ารังนก ระหว่าง 4 ผู้ยิ่งใหญ่อันได้แก่ ไพศาล หรือ เถ้าแก่เซี้ยะ พ่อของภรพ เถ้าแก่บันลือ พ่อของวันวิสา เสี่ยเล้ง และ เถ้าแก่เฮ้ง

นักแสดงนำ

เพลงประกอบละคร 
 เพลง หัวใจลิขิต - ขับร้องโดย อัสนี โชติกุล (เพลงเปิดเรื่อง)

สิงห์

เรื่องย่อ 
ทรงกลด ลูกชายคนเดียวของเจ้าสัวตง มหาเศรษฐีเจ้าของเซียงกงย่านเยาวราช ผู้มีพร้อมทุกสิ่งทุกอย่าง แต่สิ่งที่ขาดไปคือความรักและความอบอุ่นทางใจ ตงไล่เขากับวรดีผู้เป็นแม่ไปจากชีวิต ทรงกลดจึงไม่ลงรอยกับพ่อเท่าไรนัก เจ้าสัวตงแต่งงานอีกครั้งกับ เหมยลี่ หญิงสาวคราวลูกยิ่งทำให้เขากลายเป็นส่วนเกินของครอบครัวแต่แล้วหัวใจที่หยาบกระด้างของเขาก็กลับอ่อนละมุนลงเมื่อได้พบกับอาจู สาวน้อยที่ก้าวเข้ามาสมัครงานในตำแหน่งเลขานุการส่วนตัวที่ช่วยเติมเต็มสิ่งที่เขาขาดหายมาทั้งชีวิต

นักแสดงนำ

เพลงประกอบละคร 
 เพลง หัวใจลิขิต - ขับร้องโดย ฮิวโก้ จุลจักร จักรพงษ์ (เพลงเปิดเรื่อง)
 เพลง ใจสั่งให้รัก - ขับร้องโดย บี พีระพัฒน์ เถรว่อง
 เพลง เลือดมังกร - ขับร้องโดย กิต กิตตินันท์ (The Voice Thailand)

กระทิง

เรื่องย่อ 
“ธาม ธราธร” ลูกชายบุญธรรมของเฉินอี่เสียง เดินทางกลับมาเมืองไทยเพื่อรับตำแหน่งหัวหน้าแก๊งกระทิง และเพื่อมาดูแลธุรกิจของ “ตั้งเช็งเอี๊ยง” และ “หลิวเจียหลิน” พ่อแม่ผู้ให้กำเนิด รวมทั้ง น้องชายฝาแฝด “ชลธี” ซึ่งทั้งหมดถูกยิงและเผาให้ตายทั้งเป็นเมื่อ 7 ปีที่แล้ว เขาจึงไม่ได้กลับมาเพื่อสานต่อธุรกิจครอบครัวอย่างเดียว แต่เพื่อจุดประสงค์หลักคือลากตัวคนผิด ซึ่งก็คือเสี่ยเล้ง มาขอขมาและสารภาพบาปต่อหน้าสุสานของครอบครัวตระกูลเช็ง

นักแสดงนำ

เพลงประกอบละคร 
 เพลง หัวใจลิขิต - ขับร้องโดย Ebola (เพลงเปิดเรื่อง)
 เพลง เกลียดแผลที่อยู่ในใจ - ขับร้องโดย อำพล ลำพูน
 เพลง เลือดมังกร - ขับร้องโดย กิต กิตตินันท์ (The Voice Thailand)

แรด

เรื่องย่อ 
คณินไม่ต้องการเป็นมาเฟียเหมือนบิดา จึงปฏิเสธตำแหน่งหัวหน้าแก๊งเหยี่ยวแดงที่มีอำนาจเหนือทุกแก๊งในปากน้ำโพ ทว่า หลังจากที่เขาได้รับบาดเจ็บปางตายในเหตุการณ์ถล่มงานสารทจีนจากฝีมือของคนในคณะเชิดสิงโต ที่หวังแย่งชิงตำแหน่ง ทำให้เขาต้องลุกขึ้นมาปกป้องตัวเองและครอบครัวให้อยู่รอดปลอดภัยให้ได้ คณินกลับมาทวงตำแหน่งหัวหน้าแก๊งคืนจากเสี่ยบุ๊งตัวร้าย และตั้งใจจะกอบกู้กิจการโรงสีให้กลับมาเฟื่องฟูอีกครั้ง แม้ต้องเริ่มต้นจากศูนย์ก็ตาม

นักแสดงนำ

เพลงประกอบละคร 
 เพลง หัวใจลิขิต - ขับร้องโดย พงษ์พัฒน์ วชิรบรรจง (เพลงเปิดเรื่อง)
 เพลง ลมใต้ปีก - ขับร้องโดย หยง กมลลักษณ์ (The Winner is) (เพลงปิดเรื่องตอนที่ 1,2,4,6,8)
 เพลง เป็นของเธอคนเดียว - ขับร้องโดย สบชัย ไกรยูรเสน (เพลงปิดเรื่องตอนที่ 3,5,7,9)
 เพลง ชีวิตฉันขาดเธอไม่ได้ - ขับร้องโดย รฐา โพธิ์งาม
 เพลง เลือดมังกร - ขับร้องโดย กิตตินันท์ ชินสำราญ

หงส์

เรื่องย่อ 
หงส์ ลูกสาวคนเล็กของเถ้าแก่สุง หัวหน้าแก๊งหงส์ดำ และเจ้าของคณะงิ้วเฟิ่งหวง คณะงิ้วเก่าแก่ของเยาวราช ซึ่งเป็นที่นับหน้าถือตาของชาวจีนในแถบเยาวราชเนื่องจากเป็นคนใจคอกว้างขวาง จนได้รับตำแหน่งนายกสมคมเลือดมังกร เถ้าแก่สุงมีพี่น้องร่วมสาบานเฮียไช้ และเฮียเต็ก ทั้งสามร่วมดื่มน้ำสาบานว่าเป็นพี่น้องกันในนามของแก๊งสามวิหค คอยช่วยเหลือเกื้อกูลกัน ซินแสง้วงทำนายดวงชะตาบอกว่าเป็นนัยว่าดวงชะตาหงส์เป็นต้นเหตุทำให้คน3คนพบกับจุดจบแต่ก็จะเป็นใหญ่ประดุจหงส์ที่อยู่เหนือพญามังกร เถ้าแก่สุงตีความว่าหงส์เป็นตัวซวยเพราะเกิดมาก็เป็นสาเหตุทำให้ดวงตาภรรยาร่วมทุกข์ร่วมสุขของเขาต้องตาย

นักแสดงนำ

เพลงประกอบละคร 
 เพลง หัวใจลิขิต - ขับร้องโดย อัญชลี จงคดีกิจ (เพลงเปิดเรื่อง)
 เพลง เพลงใบไม้ - ขับร้องโดย สมศักดิ์ รินนายรักษ์ (เพลงปิดเรื่องตอนที่ 1,3,4,5,6,7,8,9)
 เพลง เพลงใบไม้ (Acoustic Version) - ขับร้องโดย ปกรณ์ ฉัตรบริรักษ์ (เพลงปิดเรื่องเฉพาะตอนที่ 2)
 เพลง เก็บด้วยน้ำตา - ขับร้องโดย รฐา โพธิ์งาม

รางวัลและการเข้าชิง

อ้างอิง 

ละครชุด
รายการโทรทัศน์ช่อง 3
รายการโทรทัศน์ที่เริ่มออกอากาศตั้งแต่ พ.ศ. 2558
ละครโทรทัศน์ไทยที่ออกอากาศตั้งแต่ปี พ.ศ. 2558